b'\n_START_ARTICLE_\n4-pyridoni\n_START_SECTION_\nOminaisuudet\n_START_PARAGRAPH_\nHuoneenl\xc3\xa4mp\xc3\xb6tilassa 4-pyridoni on v\xc3\xa4rit\xc3\xb6nt\xc3\xa4 kiteist\xc3\xa4 ainetta. Yhdiste liukenee hyvin veteen. 4-pyridonilla on kaksi tautomerista muotoa 4-pyridoni ja 4-hydroksipyridiini. Yhdiste kykenee reagoimaan nukleofiilina sek\xc3\xa4 enamiinin ett\xc3\xa4 fenolin tavoin. Nukleofiilisin kohta on 3-aseman hiiliatomi ja esimerkiksi nitraus tapahtuu t\xc3\xa4h\xc3\xa4n asemaan. 4-pyridoni reagoi fosforyylikloridin kanssa muodostaen 4-klooripyridiini\xc3\xa4. Yhdiste on heikko happo ja sen pK\xe2\x82\x90-arvo on 3,23.\n_START_SECTION_\nValmistus ja k\xc3\xa4ytt\xc3\xb6\n_START_PARAGRAPH_\n4-pyridonia voidaan valmistaa hydrolysoimalla 1-pyridyylipyridiniumkloridia. Yhdistett\xc3\xa4 k\xc3\xa4ytet\xc3\xa4\xc3\xa4n er\xc3\xa4iden l\xc3\xa4\xc3\xa4keaineiden kuten propyylijodonin ja perisiatsiinin valmistukseen.'